Balogh Gyula Bogumil
Szellemmágus

S Z E L L E M G Y Ó G Y Á S Z A T

Dunaújváros, 1998

Kiadó: Adamo Books webáruház
5540 Szarvas, Gyóni Géza utca 11.

http://adamobooks.com

Felelős kiadó: Pavuk Péter

Copyright © ADAMO BOOKS, 2013

MOBI ISBN 978-615-5363-27-6

BEVEZETŐ

A szellemgyógyászat, mágia, varázslás, rontás (vudu), kuruzslás ősidők óta létezik. Amióta a teremtő elme megalkotta az embert, attól a perctől kezdve, hogy lelket öntött a testbe és megkezdődött a test és a lélek szimbiózisa örök harc folyik a kettősségen belül a vezető szerep megszerzéséért. Számtalanszor felmerül a kérdés, hogy a test táplálja-e a lelket, s ha igen, akkor a lélek a test kiszolgálója-e vajon. Avagy a lélek táplálja, élteti a testet, s a test szolgálja a lelket. Szerintem, azoknak van igaza, akik a testi-lelki egyensúly mellett teszik le a voksot, és azt hirdetik, hogy a test és lélek azonos értékű, egyenrangú a szervezet léte szempontjából. A kettő külön-külön nem létezhet, mert akkor nincs élet. Az élet értelme az elme és a fizikai test állandó tökéletesítése, a boldogság, szeretet, kéjmámor energiák begyűjtése, szétárasztása a testben, s ezáltal annak tökéletesítése.

Isten (teremtő elme) úgy alkotta meg teremtményeit, hogy azok valamilyen szinten minden pillanatban átéljék a létezés örömét, a tudás, a tökélyre való törekvés kínját, a teremtés gyönyörét. Ez lehet öntökéletesítés, a környezet, a világ tökéletesebbé tételére irányuló törekvés. A lélek az ideálisra, a maximális szépségre, jóra és tökéletesre törekszik, s ebben a test segít neki. Addig nem nyugszik az ember, amíg lelkét üdítő harmónia és szépség nem veszi körül, s ebben a lelki gyönyörben a test is épül.

A szeretetlenség, kudarcélmények, stressz, szürkeség, kínlódás, tehetetlen vergődés, éhezés, sanyargatás lassan megöli a lelket, s felőrli a testet.

Aki nem éli át az alkotás örömét, akit nem érint meg a boldog lebegés, az áramlat, az boldogtalan. Aki nem tudja naponta jutalmazni önmagát, mert nincs miért és nincs miből, az élő halott, potenciális beteganyag, két lábon járó szerencsétlenség. Aki először önmagát majd szűkebb környezetét fertőzi meg, s végül a társadalmat dönti romba. Óvakodjatok a lelki szegényektől, az önsorsrontó Rontópáloktól!

Mindenre van orvosság. Egyre nincs: az önsorsrontásra! Ha a lélek feladja, nem látja értelmét a földi létnek, akkor annak a testnek nincs helye a földön. Nem tudja teljesíteni a feladatát, amit a teremtő elme adott neki, s ezért újra és újra kell kezdeni mindaddig, amíg tökéletessé nem válik.

Sok embernek kell egy mankó, segítség, meg kell érinteni a lelkét, meg kell szólítani a tudatalattiját, és újra sínre kell tenni. Ezt a segítséget adják a lélekgyógyászok, hitgyógyítók, gyóntató papok és szellemgyógyászok.

Nem lehet olyan elkeserítő helyzet, ahol ne találjuk meg az adott legszürkébb, legsanyarúbb körülmények között is a lélek békéjét, a test jutalmazását. A koncentrációs táborok foglyai és a Gulágok poklában sínylődők közül is azok maradtak élve, akik naponta átélték lélekben a szabadulás élményét, a jövőt láttatták lelkükkel, és bíztak, hittek a szabadulásban.

Hit nélkül nem lehet élni. És ha valaki hisz és bízik önmagában, hiszen szövetségese a teremtő elme, az mindent legyőz.

A hitgyógyítók, szellemi gyógyászok éppen ezt a hitet adják vissza a csüggedőknek. Vetítik tudatalattijukba a szebb jövőképet, s utasítják a tudatalattijukat a test deformitásainak korrekciójára. Szellemműtétre mindenki képes, aki rendelkezik hittel, akarattal, megfelelő spirituális tudással és energiával.

A szellemgyógyászat megtanulható. A fogások átadhatók, de nem válik mindenki szellemmágussá. Miért? Azért, mert a genetikai kód üzenetében benne rejlik az is, hogy ki a kiválasztott, ki lehet mester, ki csak segéd, és ki marad örök tanítvány…

Éppen ezért senki se keseredjen el, ha nem tud úgy gyógyítani mint a mester, hiszen hitében a mester energiát lehívva, a mester lelke gyógyít ő általa. És ha hisz abban, amit csinál, akkor a szellemműtét sikerül.

Higgyetek benne, s megadatik néktek!

A GYÓGYÍTÁS MÁGIÁJA

Az ember, mint információhalmaz

A Teremtő Elme amikor megalkotta az ember tervrajzát, akkor minden – az ember pszichoszomatikus – jellemzőire vonatkozó információt egy emberi sejtbe rögzített. Tehát elmondhatjuk azt, hogy az emberi sejt hordozza az egész emberre vonatkozó összes jellemzőt. Így elképzelhetővé válik az ember klóónozása, azaz egyes sejtből való reprodukálása. Valóban lehetséges lenne a mai eszközökkel egy emberi sejtből létrehozni egy embert, csak éppen kommunikálni nem tudna, mert lélekkel nem rendelkezne.

Az úgynevezett lélekenergia csak a pete és spermium összekapcsolódásakor költözik be az új emberi sejtbe. Ugyanis csakis az ivarsejtek rendelkeznek lélekenergiával. Elmondhatjuk tehát, hogy míg az ember bármely sejtje rendelkezik az egész emberi test tervrajzával, úgy az emberi lélek és értelem, mint információt hordozó energia csak az ivarsejtekben található meg.

Az ember, mint fraktálok halmaza

A fraktál elmélet szerint egy azonos minta végtelen ismétlése bonyolult, színes térbeli formákat eredményez. Lényegében a növények, ásványok, állatok és végül az ember is fraktálok (sejtek) állandó ismétlődésének végtelen variációs láncaként jön létre. A teremtő elme tervrajzában az Egyetemes Közös Tudatban minden emberről található egy rezgésminta, ami az ideális tulajdonságait és külméreteit tartalmazza. Ez a standart rezgésminta téren és időn túl állandó információs összeköttetésben áll a földön létrejövő produktummal, a születendő emberrel.

A megtermékenyítés pillanatától kezdve az összeolvadt ivarsejtek elkezdik reprodukálni önmagukat, s megkezdődik a fraktálokká való szerveződés. Mivel a standard mintában kódolva vannak az egyes szervek és szervrendszerek, majd az anyagcsere-folyamatok struktúrája, így az összes információt tartalmazó alapsejtek építőköveként a megadott minta szerint szervekké, szövetekké, anyagcsere-folyadékokká szerveződnek. A fraktál-tevékenység mindaddig folyik, amíg az épülő test azonossá nem válik a standard mintával. Ha azonossá válik vele, akkor a további felépülés leáll – hiszen megszűnik a rezgéskülönbség, – rezonanciába kerül az épülő test az alapmintával, s mivel nincs különbség, több információt nem kap a fraktál-tevékenységhez, azaz leáll az építkezés.

Pontosan olyan ez, mint az építkezés. A kőmíves addig rakja a téglákból a falakat, amíg el nem éri a tervrajzon előírt méreteket. Ha eléri a kijelölt szintet, akkor befejezi a falazást (megszűnik a fraktáció).

Mi lehet az, ami leállítja a sejtépítési munkát?

A sejtépítési munkát leállító kód egy információs küszöb, ami abban a pillanatban beszünteti a fraktációs energia közlését, amikor rezonanciába kerül a standard mintában előírt kész szerv vagy szervrendszer mintájával. Ha tehát az épülő test külső alakja, felépítése azonossá válik a tervrajzzal, akkor fraktáció végzés működtető energiája megszűnik, mert leállítja az információs kód.

Mi történik jóindulatú sejtszaporulatok esetében?

Az történik, hogy az információs mezőben valamilyen objektív ok miatt a frakciós műveletet irányító kód bénítva van. Mivel a sejtek hetente kicserélődnek, születnek, működnek, elhalnak, újra születnek, ha a szokásos újra születést a mintával való egyezéskor nem állítja le (leblokkolva vagy bénítva) az információs kód, akkor addig folytatódik a fraktáció, sejthalmaz növekedés, míg hegyre nem áll az információ, s le nem állítja az újra aktiválódó kód a további sejtépítést. Csakhogy az a baj, hogy a pluszban felépült sejtek már beíródtak a standard mezőbe, s hiába halnak el az újonnan fölöslegesen képződött sejtek, azok újra képződése nem szűnik meg, mert a fraktáció leállítása már az új modell szerint működik.

Pontosan olyan ez, minthogy az írógépen a sor végállása be van programozva 18 cm-re. Amíg nem oldom fel, s nem állítok rajta, addig 18 cm-ig írhatok minden sorba. Ha feloldom a sorvég-zárat, s kibővítem 24 cm-re, addig írhatok 24 cm-es sorvéggel, amíg újra fel nem oldom, s vissza nem programozom a gépet 18 cm-re.

Így működik ez az emberben is. A terapeutának vissza kell programoznia a sejtburjánzás kódját. Első lépésben rezgésekkel meg kell semmisíteni a keletkezett többletet, majd beprogramozni (vagyis át-, illetve visszaprogramozni) az eredeti állapotot.

Éppen ezért nem lehet sikeres a sebészeti műtéttel eltávolított daganat operációja minden esetben, mert a programot nem töröltük, s újra felszaporodnak a sejtek, ha mégis sikerült a műtét, akkor az eredeti kód bénítása valamilyen objektív oknál fogva megszűnik, és visszaáll az eredeti állapot.

Az ember, mint kozmikus erőmű

Az emberi sejt úgy működik, mint kis erőmű, hiszen egy külső kozmikus energia forrásból rezgésenergia által és belső anyagcsere folytán kapott energiából minőségi energiát termel, ami a szervezet állandó hőtartalmát biztosítja. Tehát a sejtekben entrópiaként hőleadással minőségi energia termelődik. Ez a minőségi energia működteti a sejtek közötti információs mezőt, mely irányítja és összehangolja a szervezet anyagcsere és más a minőségi élet folyamát szabályozó és funkciófenntartó működését.

A hőtartás állandósága

Az ETK-ban ( Egyetemes Közös Tudat) eredetileg be van programozva az entrópia vezérlő kódja, ami mint állandó együttható biztosítja, hogy a sejtek az állandó 36 fokos testhőmérsékletet hűtéssel vagy fűtéssel biztosítja. Az állandó testhőmérsékletért felelős kód csak ezt ellenőrzi, és lokálisan biztosítja. Amikor a szervezetet baktériumok, vírusok támadják meg, akkor a lázért felelős rezgéskód bénítja a 36 fokon tartó kódot, s utasítja a megfelelő sejteket, hogy termeljenek 40-41 fok körüli hőmérsékletet, ami elpusztítja a betolakodókat. Éppen ezért elgondolkodtató az, hogy lázcsillapítókkal bénítjuk a lázképződést. Kinek jó ez? Esetleg a baktériumoknak? Külsőleg hidegvizes ülőfürdővel és nedves lepedőbe csavarással csökkenthető az egész szervezet, a test általános hőmérséklete, ugyanakkor ahol kell belül, ott a láz zavartalanul pusztítja a betolakodókat.

Vannak olyan emberek, akiknek nincs láza. Ezek hamarabb ágynak dőlnek, hiszen nincs a kórokozóknak lázcsapdája. Náluk bénítva van a lázkódjuk.

Az immun és nyirokrendszer szerepe ismert. Szintén akcióba lépnek, ha a szervezetet támadás éri. Az immun a T sejtek gyors hadba küldésével, míg a nyirok az állandó tisztogatással védi a szervezetet az idegen károsító anyagoktól. Működésük zavartalanságát a standard információvezérlő kód biztosítja. Ha azonban lokálisan bénítva van a végrehajtás (limbikus rendszer felborulása, stressz vagy szervi károsodás), akkor a védekezés elakad, s a szervezetet ledönti a kór.

Ebben az esetben a terapeuta első dolga, hogy megszűntesse a kórós állapotot, majd visszaállítsa az eredeti energetikai és információs állapotokat. Szüntesse meg az energiablokkot.

Mi a helyzet rákos burjánzás esetén?

A rák kialakulásában rengeteg lelki tényező valamint körülmény játszik közre. Lásd: Balogh Gyula Bogumil: Test és lélek, a Mesterkurzus, a Transzcendentális gyógyászat sorozat könyveit.

A rákos sejt keletkezésének mechanizmusa

Ha a szervezet állandó megújulásában valamelyik sejt újraépülésében strukturális hiba csúszik be, az ellenőrző kód és a lokális sejtépítő kód közötti kapcsolatban kommunikációs zavar keletkezik, akkor az új sejt kezd felejteni, nem hasonlítani a standardhoz. Viszont az immun és nyirok nem ismeri fel, mert nem testidegen, és nem pusztítja el. Elkezd szaporodni, s ha ez a bénítás kiterjed az adott szervre, akkor lassan elfelejti az eredeti struktúrát és az új – a modelltől eltérő – funkcióját vesztett sejthalmazok jönnek létre.

A rákos sejtek sebezhetősége

A rákos sejteknek sok energiára van szükségük, mert gyorsasággal növekednek. A növekedéshez sok oxigén és még több energia szükséges. Ebből kifolyólag a rákos sejteken belül negentrópia lép fel, azaz nem termel hőt leadásra, nem fűti a szervezetet, mert az energia a saját növekedéséhez kell. Így a rákos sejtek alacsonyabb hőmérsékletűek a környező sejteknél. Ezt az extraszenzek rögtön megérzik. Számtalan esetben éreztem öt tíz centiről a hasüreg vagy rákos területek hidegségét. Ezt műszerekkel már ki tudják mutatni. Nem is ez a lényeg, hanem az, hogy a rákos sejtek szaporodása csak magas rezgésszámú sejtrezgéssel, sok oxigén jelenlétében és pár fokkal alacsonyabb hőmérsékleten ideális.

Mi a teendő?

A titok az energiában rejlik. Azért sikeresek egyes bioener-getikusok és extraszenzek avagy pszichotronikus gyógyászok, mert ráhangolódva a beteg elektromagnetikus terére, annak információs mezejét söntölve, kézrátétellel lokálisan olyan elektromagnetikus információs mezőt gerjesztenek, hogy pár perces rezonanciába jutás során, mint az infrasütő felmelegítik, valósággal felizzítják a rákos sejteket, elvonják az oxigént, s azok nem élik túl a beavatkozást, elpusztulnak.

Számtalan ilyen esetem volt már, amire szerényen azt mondták az ortodox gyógyászok, hogy spontán gyógyult. Itt a lényeg, hogy az ember által keltett információs bioenergiával műtét nélkül vissza lehet programozni az emberi szervezetet normális állapotra. Nem csoda ez, csak ha magyar ember állítja, akkor gyanús. Ha én egy manilai csodadoktor lennék, két általános iskolával, jobban elhinnék nekem, mint szerény kis érettségizett extraszenz mivoltomnak.

Nem ez a lényeg, hanem az, hogy a huszonegyedik század gyógyászata az információs gyógyászat működik, és nem lehet neki korlátokat szabni, mert ledönti az elé húzott falakat, s maga alá temeti a hitetleneket és gáncsoskodókat.